b'\n_START_ARTICLE_\nSa\xc5\xa1a Don\xc4\x8di\xc4\x87\n_START_SECTION_\nKlubska\n_START_PARAGRAPH_\nZa\xc4\x8del je v ljubljanski Iliriji, nadaljeval v Postojni in Idriji, prebil vi\xc5\xa1je pa se je z dobrimi igrami pri Pivovarni La\xc5\xa1ko v letih 1996 in 1999. Zatem je zamenjal \xc5\xa1tevilne klube, bil med drugim pri Krki in Slovanu, nato eno sezono, 2007-08, tudi pri Olimpiji in tam slavil naslov slovenskih prvakov.\n_START_SECTION_\nReprezentanca\n_START_PARAGRAPH_\nLeta 2004 je odigral dve tekmi za Slovenijo v kvalifikacijah za EP 2005. To sta bila njegova edina nastopa za dr\xc5\xbeavno selekcijo.\n_START_SECTION_\nTrener\n_START_PARAGRAPH_\nLeta 2010 je po dveh desetletjih aktivnega igranja zaklju\xc4\x8dil igralsko kariero in se posvetil treniranju. V 2012-13 je bil trener v \xc5\xa0kofji Loki, toda po nizu porazov je bil zamenjan. V letu 2015 je bil trener pomo\xc4\x8dnik v slovenski B reprezentanci. Od leta 2015 trenira ko\xc5\xa1arkarje Ilirije. Tam so za\xc4\x8deli na dnu, in se v prvem letu preko tretje prebili v drugo slovensko ligo. Pri tem ima pomo\xc4\x8d izku\xc5\xa1enih ko\xc5\xa1arkarjev kot so Goran Jagodnik, Stipe Modri\xc4\x87 in Jasmin Huki\xc4\x87. V drugem letu, sezona 2016-17, so postali zmagovalci druge lige in se tako ekspresno uspeli prebiti v prvo slovensko ligo. Tako mu je Ilirijo uspelo v dveh letih pripeljati iz tretje v prvo ligo. To pa so dosegli tudi ob popolni nepora\xc5\xbeenosti, v tem \xc4\x8dasu so odigrali 49 tekem in prav na vseh zmagali._NEWLINE_21. junija 2019 je podpisal pogodbo za trenerja Ko\xc5\xa1arka\xc5\xa1kega kluba \xc5\xa0entjur.\n_START_SECTION_\nOsebno\n_START_PARAGRAPH_\nPoro\xc4\x8den je bil z Mirjam Poterbin. Leta 1999 se jima je rodil sin Luka Don\xc4\x8di\xc4\x87, ki je tudi ko\xc5\xa1arkar. Preden je nadaljeval s treniranjem se je lotil tudi gostinstva in nekaj \xc4\x8dasa celo vozil taksi. _NEWLINE_Po dolgoletni zvezi z Nikolino Dragi\xc4\x8devi\xc4\x87 se jima je leta 2017 rodila h\xc4\x8derka Tijana. Tako je Luka Don\xc4\x8di\xc4\x87 pri 18-ih letih dobil polsestro.'